Likumprojekts

**Grozījumi Invaliditātes likumā**

Izdarīt Invaliditātes likumā (Latvijas Vēstnesis, 2010, 91., 205. nr.; 2011, 117. nr.; 2012, 157., 192. nr.; 2016, 108., 200. nr.) šādus grozījumus:

1. Aizstāt 3. panta otrās daļas 2. punktā vārdus "Invalīdu lietu" ar vārdiem "Invaliditātes lietu".

2. Papildināt I nodaļu ar 3.1 pantu šādā redakcijā:

"**3.1 pants. Invaliditātes informācijas sistēma**

(1) Invaliditātes informācijas sistēma (turpmāk – informācijas sistēma) ir valsts informācijas sistēma, kurā iekļauj datus par prognozējamas invaliditātes un invaliditātes ekspertīzēm, kā arī par personām ar prognozējamu invaliditāti un personām ar invaliditāti, tai skaitā personas datus. Informācijas sistēmas pārzinis ir Veselības un darbspēju ekspertīzes ārstu valsts komisija.

(2) Informācijas sistēmas mērķis ir nodrošināt personu ar invaliditāti un personu ar prognozējamu invaliditāti uzskaiti, kas nepieciešama sociālās aizsardzības sistēmas maksājumu un citu valsts noteikto atvieglojumu piešķiršanai, palīdzības sniegšanai personām ar invaliditāti invaliditātes riska un invaliditātes seku mazināšanai, kā arī veidot statistiku, lai plānotu, izstrādātu un novērtētu valsts politiku invaliditātes jomā un nodrošinātu citu Valsts un darbspēju ekspertīzes ārstu valsts komisijas funkciju izpildi.

(3) Tiesības apstrādāt informācijas sistēmā iekļauto informāciju saistībā ar invaliditāti un prognozējamu invaliditāti, tai skaitā personas datus, ir šādām institūcijām un personām to darbību reglamentējošos normatīvajos aktos noteikto funkciju vai deleģēto uzdevumu izpildei:

1. Veselības un darbspēju ekspertīzes ārstu valsts komisijai;
2. Labklājības ministrijai;
3. Valsts sociālās apdrošināšanas aģentūrai;
4. Valsts darba inspekcijai;
5. Nodarbinātības valsts aģentūrai;
6. Sociālās integrācijas valsts aģentūrai;
7. Valsts bērnu tiesību aizsardzības inspekcijai;
8. Izglītības kvalitātes valsts dienestam;
9. valsts akciju sabiedrībai "Ceļu satiksmes drošības direkcija";
10. biedrībai "Latvijas Nedzirdīgo savienība";
11. biedrībai "Latvijas Neredzīgo biedrība";
12. Pilsonības un migrāciju lietu pārvaldei;
13. Valsts ieņēmumu dienestam;
14. aizsargātā lietotāja tirdzniecības pakalpojuma sniedzējam;
15. Iekšlietu ministrijas Informācijas centram;
16. valsts sabiedrībai ar ierobežotu atbildību "Autotransporta direkcija";
17. Nacionālajam veselības dienestam;
18. Latvijas Transportlīdzekļu apdrošinātāju birojam;
19. Valsts probācijas dienestam;
20. Centrālajai finanšu un līgumu aģentūrai;
21. Uzturlīdzekļu garantiju fondam;
22. pašvaldībām un to izveidotajām institūcijām, kuras nodrošina pakalpojumus vai nodokļu un nodevu atlaides personām ar invaliditāti;
23. bāriņtiesām;
24. elektroenerģijas sadales sistēmas operatoram;
25. Izglītības un zinātnes ministrijai;
26. valsts sabiedrībai ar ierobežotu atbildību "Nacionālais rehabilitācijas centrs "Vaivari"".

(4) Ministru kabinets nosaka informācijas sistēmā iekļaujamos datus, to apjomu, datu apstrādes noteikumus un kārtību, kā arī institūciju sadarbības noteikumus."

3.  6. pantā:

izslēgt trešās daļas 2. punktā vārdu "pirmreizēji";

izslēgt ceturto daļu.

4. Izslēgt 8. panta pirmajā daļā vārdu "sertificēti".

5. Izteikt 11. panta 2. punktu šādā redakcijā:

"2) nodrošinot tai tiesības prioritāri saņemt atbilstoši individuālajam rehabilitācijas plānam no valsts budžeta apmaksātus ārstniecības pakalpojumus, kā arī sociālās rehabilitācijas pakalpojumus, ja persona ir darbspējīgā vecumā vai pēc darbspējīgā vecuma, kura strādā (uzskatāma par darba ņēmēju vai pašnodarbināto saskaņā ar likumu "Par valsts sociālo apdrošināšanu"), un profesionālās rehabilitācijas pakalpojumus un profesionālās piemērotības noteikšanas pakalpojumus, ja persona ir darbspējīgā vecumā. Pakalpojumu veidus, apjomu, saņemšanas nosacījumus un kārtību reglamentē Ministru kabinets;".

6.  12. panta pirmajā daļā:

aizstāt 2. punktā vārdu "invalīdam" ar vārdiem "personai ar invaliditāti";

papildināt 4. punktu pēc vārda "izglītojamiem" ar vārdiem "kā arī augstskolās un koledžās studējošajiem";

aizstāt 9. punktā vārdu "invalīda" ar vārdiem " ar invaliditāti".

7. Papildināt pārejas noteikumus ar 6. punktu šādā redakcijā:

"6. Šā likuma 3.1 panta ceturtajā daļā minētos noteikumus Ministru kabinets izdod līdz 2018. gada 1. jūlijam.

Labklājības ministrs

Jānis Reirs